《用翁雪舟送春韵三首》
宋代·蒲寿宬

底事黄鹂唤不休，出门欣见绿阴稠。
残花满地无人扫，芳草连天起客愁。
泪落田间闻牧笛，醉归江上问渔舟。
杜鹃也合催春去，何处而今孟浪游。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。